|  |  |  |
| --- | --- | --- |
| **Tantárgy neve:** **Statisztikai program-csomagok és elemzések** | **Kódja: LMG\_KG102G5** | **Kreditszáma: 5** |
| A tanóra típusa[[1]](#footnote-1): **előadás és** **szeminárium** és száma: **2+2 KÖTELEZŐ** |
| A számonkérés módja (koll./gyj./egyéb[[2]](#footnote-2)): **gyakorlati jegy** |
| A tantárgy tantervi helye (hányadik félév): **2.** |
| Előtanulmányi feltételek *(ha vannak)*:  |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírásaA tárgy szervesen épül az alapszakokon elsajátított Statisztika I. és II. tárgyak elméleti és gyakorlati anyagára, mivel egyfelől az ezek során megszerzett elméleti ismereteket jelentős mértékben kibővíti, valamint a korszerű számítástechnikai alkalmazások segítségével képessé teszi a hallgatókat a gyakorlati elemző tevékenység megvalósítására. Célja a tárgynak, hogy a hallgatók ismereteit egyfelől elméleti oldalról kibővítse, hogy megismerjék a gazdasági életben alkalmazható komplexebb statisztikai elemzések módszertanát, másfelől pedig hogy megtanítsa ezek alkalmazását olyan méretű adathalmazok esetén is, melyeknél a hagyományos papír alapú számítások alapvetően kizártak és ezért az informatikai eszközök igénybevétele mindenképpen indokolt.Tartalmát tekintve az elméleti képzés a következő témaköröket érinti: nem lineáris trendek meghatározása (pl.: exponenciális, logisztikus, parabolikus, hiperbolikus, stb.); többváltozós korreláció és lineáris, valamint nem lineáris regressziószámítás; nem-paraméteres statisztikai próbák (pl.: illeszkedés vizsgálat, függetlenség vizsgálat, variancia analízis, Man-Whitney próba, stb.); klaszterelemzés; faktoranalízis.A gyakorlati órákon a hallgatók megismerkednek az MS Excel által nyújtott statisztikai elemzési lehetőségekkel, valamint részletesen megtanulják használni az SPSS statisztikai programcsomagot. Az első gyakorlatokon az alapképzésben elsajátított módszerek, majd a félév nagyobb részében az új elméleti anyag statisztikai szoftverekkel történő alkalmazására kerül sor. |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN)**Kötelező, illetve ajánlott irodalom:**Dr. Ilyésné dr. Molnár Emese: Statisztikai feladatgyűjtemény II. Perfekt Kiadó. 2010.Székelyi Mária – Barna Ildikó: Túlélőkészlet az SPSS-hez. Typotex Kiadó. 2003.Statisztikai képletgyűjtemény. EKTF kiadvány. 2010.Kerékgyártóné – Balogh – Sugár – Szarvas: Statisztikai módszerek és alkalmazásuk a gazdasági és társadalmi elemzésekben. Aula Kiadó. 2008.Rappai Gábor: Üzleti statisztika Excellel. Budapest, 2001. |
| **Tantárgy felelőse** (*név, beosztás, tud. fokozat*)**: dr. Kovács Tamás, főiskolai docens, PhD** |
| **Tantárgy oktatásába bevont oktató(k),** ha vannak(*név, beosztás, tud. fokozat*)**: -** |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)